钦定古今图书集成/方舆汇编/边裔典/第051卷 > 隋
## 钦定古今图书集成/方舆汇编/边裔典/第051卷 > 隋

### 炀帝大业十一年龟兹遣使朝贡

按：《隋书炀帝本纪》云云。按《西域传》：“龟兹国，都白山
之南百七十里，汉时旧国也。其王姓白，字苏尼咥。都
城方六里，胜兵者数千。俗杀人者死，劫贼断其一臂，
并刖一足。俗与焉耆同。王头系彩带，垂之于后，坐金
狮子座。土多稻粟菽麦，饶铜铁，鈆麖皮氍。”“铙沙、盐
绿、雌黄、胡粉、安息香、良马、封牛。东去焉耆九百里，南
去于阗千四百里，西去疏勒千五百里，西北去突厥
牙六百馀里，东南去瓜州三千一百里。”大业中，遣使
贡方物。